112 年全國語文競賽原住民族語朗讀 【郡群布農語】國小學生組 編號 3 號

pacikaul

Masa habasang dau hai, aiza a tacini pingaz tu uvaaz, mazima mas itutunali tu dangian mas vaivivai haiav aat manauaz tu ulus. Mililiskin a saia tu hadang amin a saikin dangian mas maupacia manauaz tu ulas. Aupa mais maupacia hai namahtu a saikin min’uni mas isian tastu’asangcin mastaan manauaz tu pingaz, aat manaskal a isaicia is’aang.

Paha, mais haiap a saia tu mapavali a tunali mas uluscia hai, idinglan a saia samimiing, maltatala tu mais kanahtungin a tunali’a makaia mas uluscia aat mudaanin hai kaudiip a saia madamudamu mas uluscia, minsasaan mais painukun mas saicia tu mu’iav.

Cis’uni tu tahaz a saia mas manauaz tu uluscia aat na’asa a saia usizaan mas uluscia. aiza tu haian, haiap a saia tu mapavali a tunali mas manauaz tu uluscia. paha idingalan a saia sasadu. masa mudaanin a tunali’a hai, makanmimiing a saia kaudiip tanghaiu mas uluscia, aat macinsuu macisbai.

Aupa nii a saia asa haiapun tu tanghaiu mas ulus, aat kausian ludun a saia tunghabin, musasu idiip a saia mainuk mas manauaz tu uluscia. manaskal a isaicia is’aang aat tupa tu, maza saikin laupaku hai isian asangcin mastaan manauaz tu pingaz.

Aipcinin, nii a saia haiap tu namakua musuhis kulumah. paha, kaazin untacinian sian luduncia. aupa uvaazang a saia aat nii’ang mahansiap kahuma, nii’ang amin mahansiap mapalasung. paha, mais masauhzang hai kaazin kikilim mas kaununkaunun anis ivutaz maun.

mais labianin hai kaazin a saia kausian ma’azung’ung tu lukis masabah; mais makazav hai kaazin sikamuzut sian haitungav tunghabin mas kazav.

Maupacia a saia isian luduncia, mais masauzang hai maun mas kaununkaunun anis ivutaz; mais sanavan hai isian ma’azung’ung tu lukis masabah; mais makazav hai sikamuzut sian haitungav. maupacia isaici a tastuhanian sininghumis.

Haitu mudaukdauk a dihanin iskazav, musasu tu muvazisvazisin a ulusa. paha, mais taunasian cingmut hai kaazin a saia tatauhtauh. kananuun mas saicia a ulusa isbaisisi sian anak’anak tu lutbu, aupa na’asaunang mapinanghat. Aipcinin, min’uni a saia mas hazam, tupaun tu “pacikaul”.

Saulaupaku mais cingmut hai mahtu a kata uta’azaan mas mahaiav tu hazam isian lukiscia tatauhtauh.

112 年全國語文競賽原住民族語朗讀 【郡群布農語】國小學生組 編號 3 號

五色鳥

有位女生，喜歡鄰居有各種色彩漂亮的衣服。期盼自己也能擁有這些衣服，成為全村最漂亮的女生。想到此，心裡還是高興一番。

當她知道鄰居去曬漂亮的衣服時，就會在遠處觀望，等到鄰居掛完衣服離去，她會過去撫摸，有時還試穿一下。

趁著有一天，鄰居掛曬完衣服離去時，就去把衣服偷走。

因為不想被發現，所以跑到山上躲起來，試穿這些漂亮的衣服。心想自己是全世界最漂亮的女孩了。

結果，忘了怎麼回家。還不擅耕作與放陷阱的她，餓時只能找蟲子、採野果來果腹。晚上就找茂密的大樹來休息，冷風時，就找樹洞來避寒。餓了採果抓蟲、晚上睡大樹上、冷了找樹洞，變成了一天的生活寫照。

天漸漸冷，衣服也撕裂破洞。清晨時會冷得牙齒摳摳的響，只好用破爛的衣服來包住身體，以求保暖。後來，變成了一隻鳥，稱之為「五色鳥」

直到現在，清晨都會聽到五色鳥在樹上，口中發出冷得發抖的聲音。